stanford-oval/wikipedia huggingface dataset:
Perjantai (televisio-ohjelma)
Jaksot > Toinen tuotantokausi

| Jakso | Aihe | Vieraat | Ensiesitys |
| --- | --- | --- | --- |
| 1. | Ikuinen elämä |  | 13. tammikuuta 2017 |
| 2. | Pahuus |  | 20. tammikuuta 2017 |
| 3. | Täydelliset vanhemmat |  | 27. tammikuuta 2017 |
| 4. | Varokaa työtä! |  | 3. helmikuuta 2017 |
| 5. | Seuraa johtajaa |  | 10. helmikuuta 2017 |
| 6. | Julkisuus |  | 17. helmikuuta 2017 |
| 7. | Koti kadulla |  | 24. helmikuuta 2017 |
| 8. | Yliluonnollinen |  | 3. maaliskuuta 2017 |
| 9. | Masennus |  | 10. maaliskuuta 2017 |
| 10. | Yrittäjä |  | 17. maaliskuuta 2017 |
| 11. | Urheilua? | Alpo Suhonen Sini Pyy | 24. maaliskuuta 2017 |
| 12. | Tupakka | Hanna Pakarinen Ossi Haataja | 31. maaliskuuta 2017 |
| 13. | Syöpä | Sarita Rajala Akseli Hemminki | 7. huhtikuuta 2017 |
| 14. | Make Finland Great Again | Sampo Terho Jani Leinonen | 21. huhtikuuta 2017 |
| 15. |  |  | 28. huhtikuuta 2017 |
| 16. |  |  | 5. toukokuuta 2017 |
Aiheesta muualla

Perjantai Yle Areenassa
Facebook-sivut
Lähettipeli

Lähettipeli on shakkiavaus, joka alkaa siirroilla
Avaus voi johtaa preussilaiseen peliin tai italialaiseen peliin. Lähettipeliä näkee harvoin shakkiturnauksissa, mutta aloittelijat käyttävät sitä suhteellisen usein esimerkiksi nopean kehityksen toivossa tai yrittäessään tehdä koulumatin.
Aiheesta muualla

Lähettipeli ChessGames.comissa
Hollantilainen puolustus

Hollantilainen puolustus on shakkiavaus, jolle ovat luonteenomaisia siirrot:
Avaus on hyökkäävän pelaajan vastaus alkusiirtoon 1. d4. Mustilla hollantilaista puolustusta ovat pelanneet muun muassa aktiivista strategista shakkia pelaavat Simon Williams, Jevgeni Barejev, Sergei Dolmatov ja Vladimir Malanjuk sekä vanhemman sukupolven pelaajista ex-maailmanmestari Mihail Botvinnik ja David Bronstein. Suomalaisista muun muassa SM Jouni Yrjölä ja KvM Antti Pyhälä ovat pelanneet useita tunnettuja pelejä erityisesti Leningrad-hollantilaisessa.
Muunnelmia

Leningrad-hollantilainen
Kivimuuripuolustus
Karlsbladin muunnelma
Stauntonin gambiitti
Lähettihyökkäys
Aiheesta muualla

Hollantilainen puolustus
Matteo Ruggeri

Matteo Ruggeri elokuussa 2017.
Matteo Ruggeri (s. 11. heinäkuuta 2002 San Giovanni Bianco) on italialainen jalkapalloilija, jonka pelipaikka on vasemmalla laidalla. Hän edustaa Serie A:ssa pelaavaa Atalantaa.
Ruggeri nousi Atalantan junioreista edustusjoukkueeseen marraskuussa 2020 ja pelasi kauden 2020–2021 aikana Serie A:ssa kuusi ja Mestarien liigassa kaksi ottelua. Seuraavan kauden hän oli lainalla Salernitanassa ja pelasi 14 Serie A -ottelua syyskuussa tulleen loukkaantumisen pidettyä hänet syrjässä kentiltä monen kuukauden ajan. Kaudella 2022–2023 hän pelasi Atalantassa 15 Serie A -ottelua. Kaudella 2023–2024 hän pelasi 34 Serie A -ottelua ja oli niissä 28 kertaa avauskokoonpanossa. Atalanta voitti kauden 2023–2024 Eurooppa-liigan ja Ruggeri pelasi kymmenen ottelua, joissa hän teki kaksi maalia, alkulohkossa portugalilaista Sportingia ja toisessa välieräottelussa ranskalaista Marseillea vastaan. Hän pelasi täyden ajan loppuottelussa Bayer Leverkusenia vastaan. Kaudella 2024–2025 hän on 9. joulukuuta mennessä pelannut Serie A:ssa 13 ottelua, yhtä vaille kaikki avauskokoonpanossa sekä Mestarien liigassa neljä ottelua.
Ruggeri on pelannut Italian kaikissa nuorisomaajoukkueissa alle 17-vuotiaista alle 21-vuotiaisiin. Hän pelasi vuonna 2019 neljä ottelua alle 17-vuotiaiden EM-kilpailuissa, joissa Italia sai hopeaa, ja neljä ottelua saman ikäluokan MM-kilpailuissa, joissa Italia jäi puolivälieriin.
Onkeion

| Onkeion> Ὄγκειον.Sijainti |
| --- | --- |
 Onkeion
Koordinaatit:  37°42′23″N, 21°52′31″E
Valtio:  Kreikka
Paikkakunta:  Toumpítsi(?), Gortynía, Arkadia, Peloponnesos
Historia
Tyyppi:  kylä tai kaupunki
Kulttuuri:  antiikki
Alue:  Arkadia
Onkeion (m.kreik. Ὄγκειον, lat. Onceium) eli Onkai (m.kreik. Ὄγκαι, lat. Oncae) oli antiikin aikainen kylä tai pieni kaupunki Arkadiassa Kreikassa. Se sijaitsi lähellä Thelpusaa, mutta sen tarkempaa sijaintipaikkaa ei tunneta varmuudella.
Onkeion sijaitsi Ladon (nyk. Ládonas) -joen varrella etelään Thelpusan kaupungista. Pausanias, joka kävi Onkeionissa 100-luvulla, johti paikan nimen sitä kreikkalaisen mytologian mukaan kerran hallinneesta Onkioksesta eli Onkoksesta, Apollonin pojasta. Muut lähteet mainitsevat Onkai-nimisen pienen kaupungin, joka on todennäköisesti sama paikka kuin Pausaniaan Onkeion.
Pausaniaan mukaan Onkeionissa oli Demeter Erinnykselle omistettu temppeli. Ohitettuaan kyseisen temppelin Ladon ohitti Apollon Onkaiateen temppelin ja sen vastarannalla sijainneen Asklepioksen temppelin.
William Martin Leake sijoitti Onkeionin nykyiseen Toumpítsiin noin kaksi kilometriä Thelpusan paikasta etelään. Sieltä on löydetty asutuksen sekä 500–400-luvulle eaa. ajoitetun temppelin jäänteet.
Kuningatargambiitti

Kuningatargambiitti
on yksi perinteikkäimmistä shakkiavauksista. Musta voi päättää ottaa gambiittisotilaan vastaan tai jatkaa sitä ilman. Ensimmäisessä tapauksessa, vastaanotetussa daamigambiitissa, valkea pyrkii hyödyntämään etulyöntiasemaansa keskustassa. Musta puolestaan luottaa vastaiskuihin keskustassa siirroilla e5 tai c5.
Muunnelmia

Kuningatargambiitti jaetaan kahteen muunnelmaan. Torjutussa kuningatargambiitissa musta ei lyö d-sotilaallaan valkean tarjottua c-sotilasta, vaan pelaa siirron ...e6. Vastaanotetussa kuningatargambiitissa musta taas ottaa gambiittisotilaan vastaan, vaikkei välttämättä heti. Gambiitti on kuitenkin vain näennäinen, sillä valkea saa sotilaan halutessaan takaisin. Slaavilainen puolustus on suosituin vastaus kuningatargambiittiin. Siinä musta suojelee sotilastaan siirtämällä 2...c6.
Vastaanotettu gambiitti on selvästi harvinaisempi kuin esimerkiksi slaavilainen puolustus tai torjuttu kuningatargambiitti.
Kuningatargambiitin muita muunnelmia ovat:
Kylkiäinen

Kylkiäinen (engl. freebie) on tuote, jonka kuluttaja saa ostaessaan muun tuotteen tai palvelun. Kylkiäisillä pyritään tekemään päätuotteen ostaminen houkuttelevammaksi tai saamaan kuluttaja käyttämään kyseisen yrityksen palveluita uudelleen. Kylkiäiset ovat varsinaista tuotetta halvempia.
Kylkiäinen voi olla esimerkiksi lelu tai muu pienimuotoinen tuote. Se voi olla myös etuseteli, joka oikeuttaa saamaan muun tuotteen tai palvelun ilmaiseksi tai halvemmalla.
Kuluttajansuojalaki määrää, että lapsille suunnatussa mainonnassa kylkiäistä ei saa markkinoida pääasiallisena tuotteena. Viallisia kylkiäisiä koskevat samat säännökset kuin muitakin tuotteita, myös silloin kun kylkiäinen ei kuulu myyjän normaaliin tuotevalikoimaan.
Suomen Luonto -lehti valitsi vuonna 2003 vuoden turhakkeeksi hampurilaisaterian kylkiäisen, joka on usein pieni lelu.
Jaavan kieli

| Jaava |
| --- | --- |
 Jaavan kielen puhuma-alue
Oma nimi:  jawa
Tiedot
Alue:   Indonesia, Itä- ja Keski-Jaava  Suriname  Uusi-Kaledonia
Puhujia:  62,2 milj.
Sija:  24.
Kirjaimisto:  latinalainen, jaavalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
Kielikoodit
ISO 639-1:  jv
ISO 639-2:  jav
ISO 639-3:  jav
 Ohje 
Jaavan kieltä puhuu noin 62,2 miljoonaa ihmistä Jaavan saarella Indonesiassa. Se on Indonesian puhutuin (31,8 % väestöstä) äidinkieli. Jaavan saaren lisäksi jaavan puhujia on hieman myös Malesiassa ja Singaporessa. Myös Surinamessa ja Uudessa-Kaledoniassa on merkittäviä jaavankielisiä vähemmistöjä, jotka saivat alkunsa hollantilaisten plantaasinomistajien tuotua alueille työvoimaa Jaavalta. Jaava kuuluu länsi-malaiji-polynesialaisiin kieliin.
Isä meidän -rukous kirjoitettuna jaavaksi.
Jaavankielinen keskustelu
Jaava jaetaan neljään päämurteeseen: keski- itä- ja länsijaava sekä jawa halus.
Surinamessa puhuttava jaava eroaa Jaavan saarella puhuttavasta muodosta etupäässä sanastoltaan. Surinamen jaavan sanastoon ovat vaikuttaneet hollanti ja sranantongo, ja paikallisten keskuudessa esiintyy paljon koodinvaihtoa näiden kolmen kielen välillä. Jaavalaiset ja surinamelaiset jaavan puhujat ymmärtävät kuitenkin toisiaan, mutta Jaavalta tulevien korvaan Surinamen jaava kuulostaa hieman epäkohteliaammalta ja epäviralliselta.
Fonologia > Konsonantit

|  | Labiaali | Dentaali | Retrofleksi | Palataali | Velaari | Glottaali |
| --- | --- | --- | --- | --- | --- | --- |
| Klusiili | p b | t d | ʈ ɖ |  | k g | ʔ |
| Frikatiivi |  | s |  |  |  | h |
| Affrikaatta |  |  |  | t͡ʃ d͡ʒ |  |  |
| Nasaali | m | n |  | ɲ | ŋ |  |
| Likvida |  | l ~ r |  |  |  |  |
| Puolivokaali | w |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | e | ə | o |
| Avoin |  | a |  |
Lähde:
Kirjoitusjärjestelmät ja kirjallisuus

Jaavan kielellä on oma kirjoitusjärjestelmänsä, mutta nykyisin sitä kirjoitetaan lähes täysin vain latinalaisilla aakkosilla. Perinteisten jaavalaisten aakkosten käyttö on vähentynyt toisen maailmansodan jälkeen. Monet koulut kuitenkin opettavat kirjoitusjärjestelmää..
Jaavankielistä kirjallisuutta alettiin tuottamaan noin vuoden 750 tienoilla. Siihen vaikuttivat sekä islam että intialainen kirjallisuus. Jaavankielisen kirjallisuuden kehittäminen on ollut vaikeaa siitä saakka, kun Indonesia itsenäistyi ja maan ainoaksi viralliseksi kieleksi valittiin indonesia.
Sanasto

Lukusanat 1–10 jaavaksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| setunggal | kalih | tiga | sekawan | gangsal | enem | pitu | wolu | sanga | sedasa |
Aiheesta muualla

Kuvia tai muita tiedostoja aiheesta Jaavan kieli Wikimedia Commonsissa
Austronesialaiset kielet
abadi
abung
adonara
alune
anuta
atšeh
’auhelawa
badui
bali
belait
bugi
buru
cebuano
chuuk
etelämarquesas
fidži
gao
havaiji
hiligaino
iloko
indonesia
jaava
japi
karoliini
kiribati
madura
malagassi
malaiji
maori
minangkabau
mokerang
nauru
palau
pingelap
pohjoismarquesas
rapanui
samoa
sunda
tagalog
tahiti
taroko
tetum
tikopia
timor
tonga
tšamorro
tuvalu
wanukaka
watubela
Mark Ruffalo

| Mark Ruffalo |
| --- | --- |
 Mark Ruffalo San Diegon Comic-Conissa vuonna 2017.
Henkilötiedot
Koko nimi:  Mark Alan Ruffalo
Syntynyt: 22. marraskuuta 1967 (ikä 57) Kenosha, Wisconsin, Yhdysvallat
Ammatti:  näyttelijä, ohjaaja, tuottaja
Puoliso:  Sunrise Coigney (2000–)
Näyttelijä
Aktiivisena:  1989–
Merkittävät roolit:  Tahraton mieli Zodiac Jospa se vain olisi totta   Suljettu saari   The Kids Are All Right Marvel Cinematic Universe
Palkinnot
 Parhaan televisioelokuvan tai minisarjan miesnäyttelijän SAG  2014 The Normal Heart  
 Nimikirjoitus
Aiheesta muualla
IMDb 
Elonet
Mark Alan Ruffalo (s. 22. marraskuuta 1967 Kenosha, Wisconsin, Yhdysvallat) on yhdysvaltalainen näyttelijä, ohjaaja ja tuottaja. Hän on saanut kolme parhaan miessivuosan Oscar-ehdokkuutta elokuvista The Kids Are All Right (2010), Foxcatcher (2014) ja Spotlight (2015). Hän näyttelee myös Hulkia Marvel Cinematic Universen elokuvissa sekä FBI-agentti Dylan Rhodesia elokuvissa Suuri puhallus (2013) ja Suuri puhallus 2 (2016).
Nuoruus

Ruffalo syntyi Kenoshassa, Wisconsinissa, italialaissukuisen Frankin ja italialais-Kanadanranskalaisen Marien pojaksi. Hän vietti nuoruusvuotensa Virginia Beachissa, valmistui First Colonial High Schoolista ja muutti sitten perheineen San Diegoon, Kaliforniaan. Myöhemmin hän siirtyi Los Angelesiin ja kuului Orpheus Theatre Companyn perustajiin. Useamman vuoden ajan hän kuitenkin sai pääasiallisen elantonsa toimimalla baarimestarina.lähde?
Ura

Näyttelijän uransa alkupuolella Ruffalo esiintyi sivuosissa mm. kauhuelokuvassa Hammaslääkäri (1996) ja Yhdysvaltain sisällissodasta kertovassa draamassa Paholaisen satulassa (1999). Suurimmat menestyksensä urallaan hän on saavuttanut 2000-luvun vuosina. Ruffalon elokuvien joukkoon lukeutuvat Viimeinen linnoitus (2001) Elämäni ilman minua (2003), Tahraton mieli (2004), Jospa se vain olisi totta (2005), Zodiac (2007) ja Suljettu saari (2010). Vuonna 2008 Ruffalo oli ehdolla Satellite Award -palkinnon saajaksi rooleistaan elokuvissa What Doesn't Kill You ja The Brothers Bloom.
Ruffalo on ohjannut elokuvan Sympathy for Delicious (2009). Elokuva voitti Special Jury Prize -palkinnon Sundancen elokuvajuhlilla vuonna 2010. Ruffalo on toiminut myös tuottajana elokuvissa We Don't Live Here Anymore ja Second Coming.lähde?
Vuonna 2014 Ruffalo näytteli HBO:n televisioelokuvassa The Normal Heart, josta hän sai Emmy-ehdokkuuden parhaasta miespääosasta.
Yksityiselämä

Mark Ruffalo on ollut kesäkuusta 2000 lähtien naimisissa ranskalais-amerikkalaisen näyttelijän Sunrise Coigneyn kanssa. Heillä on kolme lasta (s. 2001, 2005 ja 2007).
Ruffalo toipui vuonna 2002 hyvänlaatuisesta aivokasvaimesta. 4. lokakuuta 2006 hän puhui Democracy Now! -ohjelmassa Irakin sotaa ja Bushin hallitusta vastaan.lähde?
Filmografia > Televisio

| Vuosi | Televisiosarja | Rooli | Muuta |
| --- | --- | --- | --- |
| 1989 | CBS Summer Playhouse | Michael Dunne | 1 jakso |
| 1994 | Chicagon ratsupoliisi | Vinnie Webber | 1 jakso |
| 2000 | The Beat | Zane Marinelli | 8 jaksoa |
| 2014 | The Normal Heart | Alexander "Ned" Weeks | televisioelokuva |
| 2021–2024 | What If...? | Bruce Banner / Hulk, Bruce Banner / Hulk / Mega-Hulk (ääni) | 5 jaksoa |
| 2022 | She-Hulk: Attorney at Law | Bruce Banner / Älykäs Hulk | 3 jaksoa |
Auripigmentti

| Auripigmentti |
| --- | --- |
 Rykelmä auripigmenttikiteitä Twin Creekin kultakaivokselta Nevadasta Yhdysvalloista
Luokka:  sulfidimineraalit
Kemialliset ominaisuudet
Kemiallinen kaava:  As2S3
Molekyylipaino:  246,04 g/mol
Fysikaaliset ominaisuudet
Väri:  sitruunankeltainen, oranssi
Asu:  massamainen, harvoin prismamaisia kiteitä
Kidejärjestelmä:  monokliininen
Lohkeavuus:  täydellinen
Kovuus Mohsin asteikolla:  1,5–2
Ominaispaino:  3,4–3,5
Optiset ominaisuudet
Kiilto:  tuoreena helmiäiskiilto, massoina hartsikiilto tai himmeä
Viiru:  keltainen
Läpinäkyvyys:  läpikuultava
Lähteet
  
Aiheesta muualla
  Auripigmentti Commonsissa 
Auripigmentti esiintyy luonnossa toisinaan verenpunaisen realgaarin kanssa.
Auripigmentti eli orpimentti (As2S3) on arseenin sulfidimineraali. Se oli tärkeä keltainen pigmentti muinaisina aikoina muun muassa egyptiläisten maaleissa, mutta nykyisin kadmiumvärit ovat suurelta osin syrjäyttäneet sen. Koska auripigmentti näyttää kullalta, sillä on kuvattu maalaustaiteessa joskus kultaa, ja alkemistit käyttivät sitä yrittäessään valmistaa kultaa. Auripigmentti on myrkyllistä, mutta sitä käytettiin silti entisaikaan lääkkeenä. Salermon naislääkärit suosittelivat sitä käytettäväksi myös ihonkarvojen poistossa
Auripigmentti on muodostunut härmistymällä kuumista tulivuoren kaasuista. Sitä ei tavata Suomessa.
Aiheesta muualla

Mindat.org: Orpiment (englanniksi)
Webmineral: Orpiment Mineral Data (englanniksi)
Keski-Amerikka

Keski-Amerikan sijainti Amerikan mantereella.
Keski-Amerikka on yleisen määritelmän mukaan Pohjois-Amerikan valtiot Meksikon etelärajan ja Kolumbian luoteisrajan välissä. Keski-Amerikka on osa laajempaa Väli-Amerikkaa.
Valtiot

| Maa tai alue | Pinta-ala (km²) | Väkiluku (arvio 7/2023) | Väestötiheys (as> /km²) | Pääkaupunki | Valtiomuoto | Viralliset kielet | Valuutta |
| --- | --- | --- | --- | --- | --- | --- | --- |
|  Belize | 22 966 | &&&&&&&&&0411000.&&&&00411 000 | 17,9 | Belmopan | monarkia | englanti | Belizen dollari |
|  Costa Rica | 51 100 | &&&&&&&&05106000.&&&&005 106 000 | 99,9 | San José | tasavalta | espanja | Costa Rican colón |
|  El Salvador | 21 041 | &&&&&&&&06310000.&&&&006 310 000 | 299,9 | San Salvador | tasavalta | espanja | Yhdysvaltain dollari |
|  Guatemala | 108 889 | &&&&&&&018125000.&&&&0018 125 000 | 166,5 | Guatemala | tasavalta | espanja | quetzal |
|  Honduras | 112 090 | &&&&&&&010645000.&&&&0010 645 000 | 95,0 | Tegucigalpa | tasavalta | espanja | lempira |
|  Nicaragua | 130 370 | &&&&&&&&06824000.&&&&006 824 000 | 52,3 | Managua | tasavalta | espanja | córdoba |
|  Panama  | 52 853 | &&&&&&&&04459000.&&&&004 459 000 | 84,4 | Panama | tasavalta | espanja | Panaman balboa |
Maantiede

Keski-Amerikka on kapea kannas, joka yhdistää Pohjois-Amerikan ja Etelä-Amerikan. Kapeimmillaan se on Panaman kohdalla, 50 kilometriä. Koko alue on pinta-alaltaan noin 523 000 neliökilometriä.
Keski-Amerikan maantiede on hyvin monipuolinen. Alueella on korkeita vuoria, aavikoita, tasankoja ja metsiä, joista osa tiheitä sademetsiä.
Keski-Amerikan pohjoisreunalla Guatemalassa on harvaan asuttu metsän ja ruohikkomaan peittämä alue nimeltään Petén. Alueen toisella laidalla Panaman itäosissa on trooppisen viidakon peittämä ja läpipääsemätön Darién.
Alueella on useita vuorijonoja (esp. cordillera). Costa Ricassa ovat Cordillera Central, Cordillera Guanacaste ja Cordillera de Talamanca. Guatemalassa ovat Sierra Madre ja Altos Cuchumatanes. Belizessä sijaitsevat Mayavuoret. Alueen vuoristoisin maa on El Salvador, jonka pinta-alasta 90 prosenttia on vuoristoista. Panamasta vuoristoista on vain 15 prosenttia.
Koko Keski-Amerikan alueella esiintyy maanjäristyksiä ja tulivuorenpurkauksia. Alueella on yli 20 aktiivista tulivuorta. Vulkaanisen toiminnan ansiosta alueen maaperä on ravinteikasta. Korkein vuori on Tajumulco Guatemalassa, 4 210 metriä.
Keski-Amerikan Tyynenmeren puoleinen länsirannikko on vuoristoista, mutta Karibianmeren puoleisella itärannikolla on matalampia harjanteita ja laaksoja. Alatasankoja on vain kapeilla rannikkokaistaleilla, Guatemalan pohjoisosissa ja Nicaraguan syvänteessä, jossa on järviä.
Nicaraguan itärannikolla on tiheän metsän peittämä ja sateinen Moskiittorannikko. Kannaksen molempien rannikoiden edustalla on saaria ja saariryhmiä, kuten Panamalle kuuluva San Blasin saaristo, johon kuuluu 365 saarta.
Keski-Amerikan suurin järvi on Nicaragua, jonka pinta-ala on 8 288 neliökilometriä. Sen lähellä on Managuajärvi. Guatemalan suurin järvi on Izabal. Guatemalan eteläosissa ovat Atitlán ja Amatitlán. Keski-Amerikan pisimmät joet virtaavat lännen vuorilta Karibianmereen. Joitain pisimpiä jokia ovat Coco, Matagalpa, Motagua, Reventazón, Hondo, Belize ja Usumacinta.
Ilmasto

Keski-Amerikan ilmasto vaihtelee korkeuden mukaan. Alangoilla on trooppisen kuumaa ja kosteaa, mutta vuoriseuduilla on viileämpää. Itärannikolla sataa paljon kautta vuoden, mutta keskiosissa ja länsirannikolla on kuivempaa, ja sadekausi on toukokuusta lokakuuhun. Alueella esiintyy kesäisin usein hirmumyrskyjä, jotka aiheuttavat tulvia ja mutavyöryjä.
Luonto

Keski-Amerikan luonto on rikas mutta uhanalainen. Täällä kahden suuren mantereen yhtymäkohdassa esiintyy samoja lajeja kuin Pohjois- ja Etelä-Amerikassakin. Joitain suurimpia nisäkkäitä ovat jaguaari, puuma, oselotti, pussirotta, vyötiäinen ja muurahaiskarhu sekä monet apinalajit. Lintuja on hyvin paljon. Alueella elää myös paljon käärmeitä ja värikkäitä sammakoita.
Väestö, kielet ja uskonto

Noin viidesosa keskiamerikkalaisista on intiaaneja. Mestitsejä eli eurooppalaisten ja intiaanien jälkeläisiä on puolet asukkaista. Guatemalassa puhdasverisiä intiaaneja on noin puolet väestöstä. Alueen muissa maissa intiaaneja asuu enää vain pieninä ryhminä: Costa Ricassa asuu bribrejä ja cabecareja, Nicaraguassa miskitoja ja Panamassa guaymeja, cunia ja chocoja. El Salvadorissa, Hondurasissa, Nicaraguassa ja Panamassa metsitsit ovat enemmistönä. Costa Rican väestöstä yli 90 prosenttia on eurooppalaistaustaista. Alueella asuu myös mustia ja sekaväestöä.
Kaikkien Keski-Amerikan maiden virallinen kieli on espanja, paitsi Belizen, jonka virallinen kieli on englanti. Guatemalan intiaanit puhuvat omia intiaanikieliään.
Roomalaiskatolilaisuus on Keski-Amerikan valtauskonto. Keskimäärin neljäsosa alueen maiden väestöistä tunnustaa protestantismia tai muita uskontoja, tai on kokonaan uskonnoton.
Talous

Kahvi on monen Keski-Amerikan maan tärkein vientituote. Muita yleisiä vientituotteita ovat sokeri, banaanit ja vaatteet.
Historia

Keski-Amerian kannas sulkeutui kolme tai neljä miljoonaa vuotta sitten, kun Pohjois-Amerikan ja Etelä-Amerikan mannerlaatat ajautuivat yhteen. Tästä yhteentörmäyksestä ovat syntyneet alueen monet vuorijonot ja tulivuoret.
Keski-Amerikan pohjoisosissa Guatemalassa kukoisti aikoinaan mayojen korkeakulttuuri. Ensimmäiset eurooppalaiset Keski-Amerikan rannikoilla olivat espanjalaiset Rodrigo de Bastidas ja Juan de la Cosa vuonna 1501. Myös Kristoffer Kolumbus purjehti alueen itärannikolla vuonna 1502. Vasco Núñez de Balboa kulki Panaman kannaksen läpi vuonna 1503 ja näki Tyynenmeren. Seuraavina vuosikymmeninä espanjalaiset konkistadorit valloittivat alueen Espanjalle lähes kolmeksi vuosisadaksi. Belize päätyi Ison-Britannian haltuun. Useimmat alueen valtiot itsenäistyivät 1800-luvun alkupuolella, Belize vasta vuonna 1981. Keski-Amerikan liittotasavalta yhdisti alueen maat vuosiksi 1823–1838. Panaman kanava valmistui yhdistämään valtameret vuonna 1914.
Aiheesta muualla

Kuvia tai muita tiedostoja aiheesta Keski-Amerikka Wikimedia Commonsissa
| n k Maapallon alueet |
| --- | --- |
 Afrikka:  Eteläinen Afrikka  Itä-Afrikka  Keski-Afrikka  Länsi-Afrikka  Pohjois-Afrikka 
 Amerikka:  Etelä-Amerikka  Keski-Amerikka  Latinalainen Amerikka  Pohjois-Amerikka  Väli-Amerikka 
 Aasia:  Etelä-Aasia  Etu-Aasia  Itä-Aasia  Kaakkois-Aasia  Keski-Aasia  Pohjois-Aasia 
 Eurooppa:  Etelä-Eurooppa  Itä-Eurooppa  Keski-Eurooppa  Länsi-Eurooppa  Pohjois-Eurooppa 
 Oseania:  Australaasia  Melanesia  Mikronesia  Polynesia 
 Napa-alueet:  Antarktis  Arktis 
 Valtameret:  Atlantin valtameri  Eteläinen jäämeri  Intian valtameri  Pohjoinen jäämeri  Tyynimeri 
Keski-Amerikan valtiot pääkaupunkeineen.
Alueen topografinen kartta.
Tulivuorten ketju El Salvadorissa.
Guatemalalainen intiaaninainen kauppatavaroineen.
Philidorin puolustus

Philidorin puolustus
on shakkiavaus, jolla musta pyrkii saamaan aikaan tukevan aseman, maksaen tästä jättämällä tummilla ruuduilla kulkevan lähettinsä sotilasketjun taakse (vrt. ranskalainen puolustus) ja muutenkin hyväksymällä hiukan vastustajaansa ahtaamman aseman.
Philidorin puolustusta ei nykyään pelata juurikaan suurmestaritasolla. Yksi syy tähän lienee se, että mustalla vaikuttaa yksinkertaisesti olevan parempiakin tapoja vastata valkean toiseen siirtoon. Siirtoa d6 voisi ehkä kuvata ylivarovaiseksi. Toisaalta kerhopelaajalle Philidorin puolustus saattaa olla kiitollinen tutustumiskohde sikäli, että Philidor antaa mustalle melko hyvän kontrollin syntyvien asemien tyyppiin.
Valkean suosituin jatko on 3.d4, mutta myös Lc4 on pelattava.
Philidorin puolustus on nimetty ranskalaisen shakinpelaajan François-André Danican Philidorin mukaan.
Muunnelmia

Antoshinin muunnelma
Hanhamin muunnelma
Mestelin muunnelma
Morphyn muunnelma
Vaihtomuunnelma
Aiheesta muualla

Philidorin puolustus ChessGames.comissa
Venäjän 14. armeijakunta

14. armeijakunta (ven. 14-й армейский корпус) on vuonna 2017 perustettu Venäjän merivoimienn Pohjoisen laivaston rannikkojoukkoihin kuuluva yhtymä, jonka joukot on sijoitettu pääosin Murmanskin alueelle ja esikunta on Severomorskissa.
Armeijakunnan joukot ovat:
200. erillinen moottoroitu jalkaväkiprikaati, Petsamo (Murmanskin alue)
80. arktinen moottoroitu jalkaväkiprikaati, Alakurtti
61. merijalkaväkiprikaati